section_heading: Sadržaj
paragraph_text: Eragon ubrzo otkriva da ih goni vojska elitnih Urgala, zvanih Kuli. Tijekom putovanja, Eragon otkriva da je Murtagh sin Morzana; prvog i posljednjeg među Zakletima - trinaestorice koja je izdala Jahače i pridružila se Galbatoriksu. Kada stignu do Vardena, oni im pomažu da poraze Kule, Arja dobiva protuotrov te se polako, ali sigurno oporavlja. U međuvremenu Eragon biva upleten u tajni savez Vardena, patuljaka i vilenjaka. Isto tako saznaje da je Safirino jaje teleportirala Arja za vrijeme Durzinog napada. Otkriva da Sjena ipak nije mrtav, jer jedini način da se Sjena pobijedi jest da mu se probode srce. U međuvremenu, Eragon i Safira blagoslovljuju žensko novorođenče čime su ju obilježili znakom zmajeva.